CELEX: C2005/155/16
Language: el
Date: 2005-06-25 00:00:00
Title: Υπόθεση C-179/05: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας, που ασκήθηκε στις 21 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/8
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας, που ασκήθηκε στις 21 Απριλίου 2005
   (Υπόθεση C-179/05)
   (2005/C 155/16)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τον M. Nolin, με τόπο επιδόσεων στο Λουξεμβούργο, άσκησε στις 21 Απριλίου 2005 προσφυγή ενώπιον του Δικαστηρίου των Ευρωπαϊκών Κοινοτήτων κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               Να αναγνωριστεί ότι η Γαλλική Δημοκρατία, παραλείποντας να κοινοποιήσει τα δεδομένα που προβλέπονται στα άρθρα 18, παράγραφος 1, και 19θ, πρώτο και τρίτο εδάφιο, του κανονισμού 2847/93 (1) παρέβη τις υποχρεώσεις που υπέχει από τις ανωτέρω διατάξεις·
            
         
               2.
            
            
               Να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   
               —
            
            
               Όσον αφορά τα δεδομένα που προβλέπονται από το άρθρο 18, παράγραφος 1, του κανονισμού 2847/93, οι γαλλικές αρχές δεν τα κοινοποίησαν τα έτη 1999 και 2000. Επιπλέον, τα επόμενα έτη τα δεδομένα αυτά κοινοποιήθηκαν καθυστερημένα.
            
         
               —
            
            
               Όσον αφορά τα δεδομένα που προβλέπονται από το άρθρο 19θ, παράγραφος 1, του κανονισμού 2847/93, οι γαλλικές αρχές δεν τα κοινοποίησαν τα έτη 1999 και 2000, 2001 και 2002. Τα δεδομένα αυτά δεν κοινοποιήθηκαν ούτε τα επόμενα έτη.
            
         
      (1)  Κανονισμός (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (ΕΕ L 261, της 20.10.1993, σ. 1).